Premyo Valledor

An Premyo Valledor sarong proyekto na pinagtutuwangan kan Ateneo de Naga University Press asin kan National Book Development Board kun saen ibinungsod an patiribayan na naghahanap kan pinakamahusay na mga nobelang nasusurat sa arin man na tataramon na Bikol. Ini may darang premyo na Php 50,000 iwawaras sa mapipiling pinakamahusay na nobela. An kagsuporta sa pinansyal kan nasabing patiribayan iyo si Victorio Cabangon Valledor, sarong Bikolanong tubong Catanduanes.opinion.inquirer.net. Kinua 2019-06-11business.com. Kinua 2019-06-1

Nanggarana sa Premyo taon 2019

Sa taon 2019, kun saen iyo an paggawad kan papremyo, duwa an napiling nobela nagkamit kan dakulang premyong Php 50,000: an nobelang Kalatraban sa Alkawaran tinokda' ni Niles Jordan Breis, sarong Bikolanong namundag sa Tabaco, Albay, asin an nobelang Dyurnal Intris na sinurat ni Jerome Hipolito, sarong parasurat na tubong banwaan nin Calabanga, Camarines Sur. An  duwa ginawadan pa lambang saro nin tropeo na ukit kan taga-Daet na iskultor na si Paolo Gerero. Kabali sa papremyo iyo an pagimprenta asin pagpublikar kan saindang nobela kan Ateneo de Naga University Press.He's looking for the next great bicol novel www.businessmirror.com. Kinua 2019-06-12 Nagin pinalista man sinda Marvin D. Aquino, sa saiyang nobelang Alunsina kan Dagat, asin man sinda Roxanne E. Berido dangan Arthur Justin Alemania, sa saindang nobelang An Huring Panuga.

An mga nagin hurado kan ginibong Premyo Valledor 2019 iyo sinda Marne L. Kilates, H. Francisco V. Peñones,Jr., asin man si Tito G. Valiente.http://womantoday.ph/2019/08/30/bikols-premyo-valledor/

An papremyo, ibinungsod kan Agosto, 2018 tungod sa selebrasyon kan Buwan ng Wika sa nasabing unibersidad. Ini taon-taon nang igagawad sa pinakamahusay na orihinal na nobelang entri.opinion.inquirer.net. Kinua 2019-06-12
+Premyo Valledor 2018Titulo kan NobelaKagsuratPremyoDyurnal IntrisJerome M. HipolitoPrimeroKalatraban sa AlkawaraanNiles Jordan BreisPrimeroAn Huring PanugaRoxanne E. Berido/Arthur Justin AlemaniaShortlistedAlunsina kan DagatMarvin D. AquinoShortlisted
 Premyo Valledor 2019 
Inoktaba an pagtao nin onra na kuta kan Agosto 2020 kasabay kan selebrasyon kan Buwan ng Wika. Sa presente, dai pa nin ipigpapaluwas na bareta kun si isay an nakakua kan primerong onra. Alagad nagpaluwas na an Ateneo de Naga University Press nin opisyal na anunsyo kan mga nagin pinalista. https://www.facebook.com/adnupress/photos/a.400045956823544/1404904459671017/?type=3&theater
+Premyo Valledor 2019Titulo kan NobelaKagsuratPremyoTres PersonasJoshua Roy Auxilo/Duane Xavier Bondad/Severino SarateShortlistedAn Diary kan BekiMarvin D. AquinoShortlistedMadrugadaNiles Jordan BreisShortlistedKalye SieteRoxanne Berido/Arthur Justin AlemaniaShortlistedAn mga Hawak sa PanganuronAnthony B. DiazShortlisted

 Toltolan 

Kategorya: Mga panurat Bikolnon